Nizhyn

'S e baile meadhanach faisg air Kyiv agus Chernihiv san Ucràin a th' ann an Nizhyn (Ucràinis: Ні́жин, Pòlais: Nieżyn, IPA: ˈn⁽ʲ⁾iʒɪn). Tha e suidhichte ann an ceann a tuath na dùthcha, ri taobh na h-Aibhne Oster, san roinn Chernihivska Oblast. Tha 66,983 duine a' fuireach ann.

 Eachdraidh 
Chaidh an sgìre far a bheil Nizhyn a chlàradh airson a' chiad turais ann an 1147 ach cha deach am baile fhèin a stèidheachadh ach ann an 1625.Нежин, Украинская Советская Энциклопедия. том 7. Киев, «Украинская Советская энциклопедия», 1982. B' ann fon Cho-fhlaitheas 's a bha seo. Dh' fhosgladh àrd-sgoil cliùiteach ann an Nizhyn ann an 1820 - air an robh Bezborodko - far an d' fhuair Nikolai Gogol a chuid foghlaim. Ann an 1897 bha 7,361 Iùdhaich a' fuireach ann an Nizhyn, 245% de na daoine air fad. Bha am baile fo sgàile agus fo bhuaidh nan Nàsach eadar 1941 agus 1943 agus mharbh iad gach uile Iùdhach a bhuinneadh dhan bhaile.Yad Vashem Ri linn Ionnsaigh na Ruise air an Ucràin ann an 2022, sgaoil feachdan Ruiseanach mèinnean-talmhainn air feadh na sgìre.France 24

 Eòlas-sluaigh 
A rèir a' Chunntais-shluaigh a rinneadh ann an 2001, 's e Ucràinis a tha a' mhòr-chuid nan daoine ann an Nizhyn a' bruidhinn (89.54%), ged a tha mion-chuid ann le Ruisis cuideachd (8.89%).Ukcensus Ged a bha fàs ann an uiread dhaoine a bha a' fuireach ann an Nizhyn tron 19mh Linn, agus b' e baile mòr fiù's san 17mh Linn a bh' ann, cha b' ann ach àn dèidh An Dàrna Cogaidh a fhuair am baile fàs uabhasach fhèin mòr a thaobh àireimh-shluaigh agus an An t-Aonadh Sobhiatach ga ghnìomhasachadh.Harrison, M, The Soviet Union after 1945: Economic Recovery and Political Repression, Oilthigh Warick, Coventry, 2010. A dh'aindeoin sin, tha an uiread dhaoine a tha nan tàmh ann an Nizhyn air thuiteam fad na 21mh Linn.

 Àireamh-sluaigh 1654  1782  1833  1840  1897  1926  1939  1959  1970  1979  1989  2001  201711 60011 10413 22918 31232 11337 34539 34846 21156 32069 53380 53376 62571 078

Daoine Ainmeil
Yuri Lysianskyi (1773 - 1837): Seòladair agus taisgealaiche.
Olha Kholkova (1891 - 1955): Dannsair agus Bean Phablo Phicasso.
Kateryna Pavlenko (1988): Seinneadair.IMDB
Bailtean Co-cheangailte
22px Ioannina
22px Mazyr
22px Świdnica

 Iomraidhean 

 Ceanglaichean a-mach 
Chernihivska Oblast (Ucràinis)

Roinn-seòrsa:Bailtean
Roinn-seòrsa:An Ucràin
Roinn-seòrsa:Bailtean anns An Ucràin